Vážení občania,
dovoľte mi informovať Vás o dôležitých zmenách v zbere a poplatku za komunálny odpad. Od 01.01.2026 prechádza naša obec na vážený množstvový systém zberu komunálneho odpadu – VZN   č. 4/2025.
Prechod na vážený množstvový zber komunálneho odpadu
Naša obec zavádza od roku 2026 nový systém zberu odpadu, pri ktorom sa bude každá nádoba vážiť. To znamená, že zaplatíte za množstvo odpadu, ktoré vyprodukujete.
Náklady na likvidáciu odpadu sú z roka na rok vždy vyššie. Zároveň je vysoký predpoklad, že tieto náklady budú naďalej stúpať a teda likvidácia odpadu bude čoraz drahšia. Vďaka váženiu odpadu bude účtovanie pre občanov spravodlivejšie.
Vážený zber je nový systém, ktorý vyžaduje zvyk a odmeňuje tých, ktorí triedia odpad. Čím menej netriedeného odpadu vyprodukujete, tým nižšie budú vaše náklady na likvidáciu a zároveň tým šetríte životné prostredie.
Ako to bude fungovať?
Preddavok domácnosť: Každá domácnosť s trvalým alebo prechodným pobytom v obci zaplatí preddavok na komunálny odpad podľa objemu kuka-nádoby v litroch /110 - 120 l, 240 l, 1100 l/
	Objem nádoby
	Počet vývozov/rok
	Výška preddavku poplatku
FO
	Výška preddavku poplatku PO

	110-120 l
	18
	  80 €
	100 €

	240 l
	18
	140 € 
	             160 €

	1100 l
	18
	450 €
	 600 €



Sadzba poplatku pre poplatníka, ktorý nemá začipovanú kuka nádobu je 40 €/ rok.
Sadzba preddavku na poplatku pre obyvateľov bytových domov na ulici Družstevná je         30 €/osoba/rok. 
Obec určuje minimálnu frekvenciu zberu kuka-nádob na 3 vývozy za rok z jednej domácnosti. Ak sa nevyloží kuka-nádoba počas roka ani raz, je majiteľ nehnuteľnosti povinný zaplatiť 20 €.
Sadzba preddavku na poplatku pre obyvateľov starších ako 65 rokov žijúcich samostatne a osoby, ktoré v obci nemajú trvalý pobyt ale vlastnia nehnuteľnosť /chatári/  sa zníži o 50%, len v prípade ak majú začipovanú kuka nádobu.
Váženie: Každá Vaša nádoba na odpad sa bude vážiť pri každom vyvezení a zaznamená sa, koľkokrát sa Vaša nádoba vysypala za rok.
Ako sa vypočíta skutočný ročný poplatok: Cenový výmer sa bude skladať z dvoch položiek, a to z ceny za odpad a manipulačného poplatku.
Cena za kilogram odpadu: cena je 0,20 €/kg komunálneho odpadu.
Manipulačný poplatok: Manipulačný poplatok predstavuje vysypanie odpadovej nádoby (jedno vysypanie 110-120 l nádoby = 1,92 €, vysypanie 240 l nádoby = 2,44 €, vysypanie 1100 l kontajnera je 7,94 €). Tento poplatok sa účtuje pri každom zavesení nádoby na zberné auto, bez ohľadu na to koľko kg je v danej nádobe. Túto cenu nám účtuje zberná spoločnosť, obec len sprostredkováva túto službu.  Tento sa môže meniť z dôvodu zmeny DPH, nárast cien nafty, minimálnej mzdy a pod. Do manipulačného poplatku sa pripočítava aj prevádzkovanie monitorovacieho systému a všetky náklady, ktoré vznikli v obci s komunálnym odpadom(odpad z verejných priestranstiev, cintorínov, náklady na šatstvo, kuchynský odpad, čierne skládky, elektroodpad..).
Vzniknutý preplatok alebo nedoplatok bude poplatníkovi zohľadnený v preddavku na poplatok za komunálny odpad v ďalšom zdaňovacom období.
Ako ušetriť:
· Triedenie-separovanie. Platíte podľa toho, koľko odpadu vyprodukujete.
· Minimalizovať manipulačný poplatok, nebudete dávať vyvážať nádoby, ktoré sú naplnené do polovice.
· Všetky smetné nádoby sú už označené čipmi. Ak nechcete, aby vám v deň vývozu odpadu vysypali nádobu, označte ju visačkou „NEVYSÝPAŤ“. Každá nádoba, ktorá nie je vo dvore a v deň vývozu nebude označená visačkou, bude vyprázdnená, aj keď je len napoly plná. Za toto vyprázdnenie Vám bude účtovaný manipulačný poplatok. Ak nechcete, aby Vám vyprázdnili nádobu, označte ju visačkou alebo ju nechajte vo dvore. Ak v priebehu roka dôjde v domácnosti k zmene objemu nádoby, poprípade si kúpite novú, je potrebné o tom informovať obec, aby zabezpečila prečipovanie.
[bookmark: _GoBack]Na záver by som Vás chcel požiadať o zvýšenie separácie odpadu, nevyhadzovaním odpadu kdekoľvek po katastri obce alebo vytváraním čiernych skládok. To všetko musíme zaplatiť len MY, všetci poplatníci.

Ďakujem za pochopenie 
                                                                                              

                                                                                             Dalibor Tesársky
                                                                                               starosta obce

